Te peate silmas, et laiemalt Eesti muulased on saanud külge rüüstajate sildi?  Ma usun, et see seos ei ole kindlasti õigustatud, aga kui vaadata Eesti ajakirjandust, siis see on tõsine probleem.  On ka  väga selge, et eestlastele on solvav ja vastuvõetamatu, kui võõrvägede poolt Eesti territooriumil toimepandud kuritegusid nimetatakse vabastamiseks. Igasugune selline nending on solvav. Ka igasugune väide, et meil on fašistlik valitsus, on solvav.  Inimesed võivad arvata Eestis valitsusest, mida nad tahavad, et meeldib või ei meeldi, aga nimetada valitsust fašistlikuks töötab kindlasti igasuguse lõimumise vastu.  See on kõige pikaajalisem tagajärg. See on kõik väga halb.  Kas see oli 2007. aasta  tippsündmus? Sündmus ise ei olnud see suur asi, pigem on tagajärjed olulised. Ka 11. september aastal 2001 oli kohutav ja kole sündmus, aga tagajärjed maailmas on veel palju rängemad.